من شفتك حبيبي
من شفتك حبيبي العين بالعين
دمعتي ودمعتك نزلن سوية
رجف كلبي ووكف لحظات
واحس ساعتهة وافتني المنية
اذا حبك اذية تعذب الروح
صدك اني راضي بهالاذية
انة اشتاكيت ما ضل صبر بية
واجيك اليوم مو باجر الجية
اجيلك ركض واوصل كبل الجدام
واذا تعبت جدامي امشي على ادية
واذا حنيتلي وضاك الخلك بيك
احس بدنيتي ضاكت علية
واذا بيناتنة بعيدة المسافات
على النسمات توصاني الوصية
حبيبي ولو ردت وسط الهوة الهاب
اشم بيه ريحتك من يمر بية
واذا وحشة عليك يصير بالليل
علية الوحشة تبدي من المسية
واذا دمعك علية ينزل على الخدود
عليك عيوني وكَعن بين ادية